ai4bharat/Pralekha huggingface dataset:
وزارت دفاع
ہندوستانی فوج نے چوہترواں آرمی ڈے منایا
ہندوستانی فوج نے آج اپنا 74 واں آرمی ڈے منایا، ہر سال پندرہ جنوری کو آرمی ڈے منایا جاتا ہے۔ 1949 میں اسی روز جنرل  کے ایم کریپا نے ہندوستانی فوج کی کمان جنرل سر ایف آر آر بچر سے لی تھی جو آخری برطانوی کمانڈر انچیف تھے اور اسی طرح جنرل کریپّا آزاد ہندوستان کے پہلے کمانڈر انچیف بن گئے تھے۔
سال 2022کے لئے ہندوستانی فوج کا بنیادی موضوع ہے ’’مستقبل کے لئے پیش قدمی‘‘۔ جو جدید جنگ میں ٹیکنالوجی کے خطرناک رول کو ملحوط خاطر رکھنے کا قدم ہے۔ ہندوستانی فوج کو متعدد روایتی اور غیر روایتی سیکورٹی چیلنجوں کا سامنا کرنا پڑتا ہے اور وہ ان ابھرتے ہوئے چیلنجوں سے نمٹنے کے مصنوعی ذہانت  فائیو جی، روبوٹکس اور کوئنٹم ٹیکنالوجی کے ذریعہ ان کے اختراعی حل نکالنےکی جانب کوشاں ہے۔
آرمی ڈے تقریبات کا آغاز نیشنل وار میموریل پر گلہائے عقیدت نذر کئے جانے کے ساتھ ہوا جہاں تینوں افواج کے سربراہان نے بہادروں کو خراج عقیدت پیش کیا۔ ہندوستانی فوج کی تمام صفوں کے لئے اپنے پیغام میں چیف آف آرمی اسٹاف جنرل ایم ایم نرونے نے ان تمام اہلکاروں کی عظیم قربانی کو سلام پیش کیا جنھوں نے اپنے فرائض کی انجام دہی میں جانوں کا نذرانہ پیش کیا۔ انھوں نے ویر ناریوں اور شہید فوجیوں کے قریب ترین وارثوں کے لئے مکمل مدد اور حمایت کا اعادہ کیا۔ انھوں نے قوم کو یقین دلایا کہ ہندوستانی فوج کسی بھی سنگین صورتحال سے نمٹنے کے لئے پوری طرح سے تیار ہے۔
چیف آف وی آرمی اسٹاف نے دہلی چھاؤنی میں کریپّا پریڈ گراؤنڈمیں آرمی ڈے پریڈ کا معائنہ کیا اور پندرہ سینا میڈل  انفرادی طور پر شجاعت کے لئے اور 23 سی او ا ایس یونٹ سائٹیشن قابل قدر کارکردگی دکھانے والی یونٹوں کو پیش کئے۔ اس سال آرمی ڈے کی پریڈ میں ہندوستانی فوج کے مختلف اسلحہ نظام کے ارتقاء کو پیش کیا گیا۔ نئے اور جدید اسلحہ نظام اور پلیٹ فارم ان کی پرانی شکل کے ساتھ پیش کئے گئے۔ سنچورین ٹینک کے بعد ارجن مین بیٹل ٹینک اور TOPAS کے بعد بی ایم پی۔ دو پیش کئے گئے۔ اسی طرح 24/75 انڈین فیلڈ گن اور دھنش کے جوڑے پی ایم پی / پی ایم ایس اور سروتر برج ٹائیگر کیٹ اور آکاش زمین سے ہوا میں نشانہ لگانے والا میزائل نمائش کے لئے پیش کیا گیا۔
پریڈ میں بین الاقوامی سطح پر انعامات حاصل کرنے والے کھلاڑی اور سات مارچنگ دستے بھی شامل ہوئے۔ مشہور گلوکار ہری ہرن کے ذریعہ گایا ہوا گیت ’’ماٹی‘‘ جو فوج اور قوم کے لئے وقف کیا گیا ہے۔ اس پروگرام کے دوران اس کا خصوصی طور سے اجراء کیا گیا۔ ہندوستانی فوج نے پریڈ کے دوران اپنے جدید ڈیزائن والے لڑائی ڈریس کو بھی پیش کیا۔
وزارت ماہی پروری، مویشی پروری و ڈیری
ماہی گیری ،مویشی پروری اور ڈیری کے محکمے کے مرکزی وزیر جناب پرشوتم روپالا نے مویشی پروری اور ڈیری کسانوں میں کسان کریڈٹ کارڈ کو فروغ دینے کےلئے ممبئی میں 4ستمبر 2023 کو ہوئی ایک نیشنل کے سی سی کانفرنس کی صدارت کی
ماہی گیری،مویشی پروری اور ڈیری کے محکمے کے مرکزی وزیر جناب پروشوتم روپالا نے سبھی شراکت داروں کے ساتھ حال ہی میں ممبئی میں 4ستمبر 2023 کو ہوئی ایک نیشنل کے سی سی کانفرنس کی صدارت کی۔جس کا مقصد مویشی پروری اور ڈیری کسانوں میں کسان کریڈٹ کارڈ کو فروغ دینا تھا۔مویشی پروری کے 50ہزار سے زیادہ کسانوں نےملک بھر میں 1000 سے زیادہ کامن سروس سینٹروں کے ذریعہ سے ورچوؤل وسیلے سے اس کانفرنس میں شرکت کی۔
اس شعبہ کی اہمیت کو اجاگر کرتےہوئے حکومت نے سال 19-2018 میں کسان کریڈٹ کارڈ کی سہولت میں توسیع کرتے ہوئے ماہی گیری اور مویشی پروری کے کسانوں کو کام کرنے کےلئے درکار سرمایہ کی فراہمی میں ان کی مدد کی ۔ماہی گیری ،مویشی پروری اور ڈیری کی وزارت نے مالی خدمات کے محکمے کے ساتھ اشتراک سے جون 2020 سے اب تک مختلف مہم شروع کی ہیں ،جن کا مقصد مویشی پروری اور ماہی گیری کے تمام اہل کسانوں کو کسان کریڈٹ کارڈز کی سہولت فراہم کرنا ہے۔
ملک گیر سطح پر اس سہولت کو بہم پہنچانے کے مقصد کو مزید فروغ دینے کےلئے اے ایچ ڈی ایف کے سی سی مہم کو 31.03.2024 تک کےلئے توسیع دی گئی ہے۔جس کے نتیجے میں اب تک مویشی پروری اور ڈیری کسانوں کو 28.90 لاکھ سے زیادہ نئے کے سی سی فراہم کئے جاچکے ہیں۔جس سے انہیں قرض فراہم کرنے کی ایک تنظیمی سہولت فراہم کی جاتی ہے تاکہ کام کرنے کےلئے درکار سرمایہ کی تکمیل ہوسکے۔وزارت کی جانب سے اس سلسلے میں مسلسل کوششوں کی وجہ سے پہلی بارسال 23-2022 کے دوران ٹرم لون کے ساتھ مویشی پروری اور ماہی گیری کے شعبہ کےلئے ورکنگ کیپیٹل لون کا ہدف مقرر کیا گیا ہے۔سال 24-2023 کےلئےمویشی پروری اور ڈیری کے لئے دو لاکھ 68ہزار کروڑ روپے کا گراؤنڈ لیول کریڈٹ ہدف مقرر کیا گیا ہے۔
مویشیوں کا شعبہ ہندوستانی معیشت میں زراعت کا ایک اہم ذیلی شعبہ ہے۔ اس شعبہ نے 15-2014 سے 22-2021 تک  7.67 فیصد کے سی اے جی آر سے ترقی کی ہے۔ یہ سی اے جی آر دیگر شعبوں سے زیادہ ہے جیسے مینوفیکچرنگ سیکٹر، جس نے 6.3%، زراعت  کے شعبے میں، جس نے 2.14% مظاہرہ کیا ہے، اور خدمات کے شعبے نے، جس نے اسی مدت کے لیے 5.32% کا مظاہرہ کیا ہے۔ ہندوستان تقریباً 536.76 ملین کے ساتھ دنیا میں مویشیوں کا سب سے بڑا مالک ہے۔یہاں 100.8 ملین گھرانے اور گھریلو ادارے ہیں جن میں کم از کم ایک مویشی یا پولٹری ہے۔ کل زراعت اور اس سے منسلک شعبہ جی وی اے  میں لائیو سٹاک کا حصہ 24.38 فیصد  سے بڑھ کر 30.19 فیصد  ہو گیا ہے۔ کل جی وی اے میں لائیو اسٹاک سیکٹر کا حصہ 15-2014 میں 4.02 فیصد سے بڑھ کر 22-2021 میں 4.75 فیصد ہو گیا ہے۔
وزیراعظم کا دفتر
بالی میں جی-20 چوٹی کانفرنس میں ڈیجیٹل انقلاب کے عنوان پر وزیر اعظم جناب نریندر مودی کے خطاب کا متن
معزز حاضرین،
ڈیجیٹل انقلاب ہمارے عہد کی سب سے زیادہ قابل قدر تبدیلی ہے ڈیجیٹل ٹیکنالوجیز کا مناسب استعمال غربت و افلاس کے خلاف دہائیوں پر محیط عالمی جنگ میں ہماری طاقت کو کئی گنا بڑھاسکتا ہے ۔ڈیجیٹل اقدامات ماحولیاتی تبدیلیوں کے خلاف جنگ میں بھی مدد گار ثابت ہوسکتے ہیں جیسا کہ ہم نے کووڈ عالمی وبا کے دوران فاصلاتی کام کاج اور کاغذ کے استعمال سے آزاد ماحول سے مطابقت رکھنے والے دفاتر کی مثالوں میں مشاہدہ کیا ہے۔ لیکن یہ فوائد حقیقت کا روپ اسی وقت اختیار کریں گے جب ڈیجیٹل رسائی کے حصول میں سب کو شامل کیا جائے اور جس وقت کے ڈیجیٹل ٹیکنالوجی کا استعمال حقیقتاً بہت دو ر دورتک پھیل جائےگا۔بس قسمتی سے،اب تک ہم نے اس طاقتور وسیلے کو ایک معمولی کاروبار کی ضروریات کے نظریہ سے دیکھا ہے اور اس نفع بخش طاقت کو نفع اور نقصان کے بہی کھاتوں میں مقید کرکے رکھ دیا ہے۔ یہ ہم سبھی جی-20 کے رہنماؤں کی ذمہ داری ہے کہ ڈیجیٹل انقلاب کے فوائد بنی نوع انسان کے صرف ایک چھوٹے حصے تک محدود نہ ہونے پائیں ۔
ہندوستان میں گذشتہ کچھ برسوں کے دوران ہونے والے تجربات میں ہم پر یہ واضح کیا ہے کہ اگر ہم ڈیجیٹل ڈھانچے میں سب کو شامل کرتے ہیں تو اس سے سماجی اور اقتصادی سطح پر انقلاب پیدا ہوجائے گا۔ڈیجیٹل ٹیکنالوجی کے استعمال سے ہمیں بلندیاں اور رفتار حاصل ہوگی اور اس کے ذریعہ طرز حکومت میں بھی شفافیت لائی جاسکتی ہے۔ ہندوستان میں ڈیجیٹل عوامی سازو سامان تیار کئے گئے ہیں جن کی تخلیق فطرت میں شامل جمہوری اصولوں کی بنیاد پر کی گئی ہے۔ یہ اقدامات اوپن سورس ،کھلے اے پی آئیز ،کھلے معیارات پر مبنی ہےجن کا باہم تبادلہ کیا جاسکتا ہے اور جنہیں عام کیا جاسکتا ہے۔ یہ ڈیجیٹل انقلاب پر مبنی ہمارا طریقہ کار ہی ہے جو آج پورے ہندوستان میں جاری و ساری ہے ۔ہمارے اوپن سورس کو وِن پلیٹ فارم نے انسانی تاریخ کی سب سے بڑی ٹیکہ کاری مہم کو متعارف کرایا ۔یہ وہ کامیابی ہے جو عالمی وبا کے دوران حاصل کی گئی ۔
معزز حاضرین،
ہندوستان میں ،ہم ڈیجیٹل ٹیکنالوجی تک عوام کو رسائی فراہم کررہے ہیں ،لیکن بین الاقوامی سطح پر ابھی تک ایک زبردست ڈیجیٹل تفریق پائی جاتی ہے ۔زیادہ تردنیا بھر کےتر قی پذیر ممالک کے باشندوں کو ڈیجیٹل ٹیکنالوجی کے کسی بھی طرح کے استعمال کی واقفیت نہیں ہے ۔صرف 50 ممالک میں ڈیجیٹل نظام کے تحت ادائیگیاں کی جاتی ہیں۔ کیا آج ہم ایک ساتھ مل کر یہ عہد کرسکتے ہیں کہ اگلے دس برسوں کے دوران ہم ہر انسان کی زندگی میں ڈیجیٹل ٹیکنالوجیز کے استعمال سے انقلاب برپا کریں گےتاکہ دنیا میں کوئی بھی شخص ڈیجیٹل ٹیکنالوجی کے ثمرات سے محروم نہ رہ سکے۔
آئندہ سال جی-20 ممالک کی صدارت کا عہدہ سنبھالنے کے بعد ،ہندوستان جی-20 کے شراکت دار ممالک کے ساتھ متحدہ طور پر اس مقصد کے حصول کی سمت میں کام کرےگا۔’’ترقی کے لئے ڈاٹاکا اصول ہماری صدارت کےجامع موضوع ایک زمین ،ایک خاندان ،ایک مستقبل ‘‘کے ایک ناقابل تقسیم جز کے طور پر کام کرےگا ۔
آپ کا شکریہ۔
وضاحت – یہ وزیر اعظم کے خطاب کا ترجمہ ہے اصل خطاب ہندی میں تھا ۔
کامرس اور صنعت کی وزارتہ
دہرہ دون میں بین الاقوامی پیٹنٹ فائل کرنے پر سیمینار کا انعقاد
نئی دلّی، 19 جون/ وزارت تجارت و صنعت کے محکمہ ڈیپارٹمنٹ فار پرموشن آف انڈسٹری اینڈ انٹرنل ٹریڈ  یعنی داخلی تجارت اور صنعت کے فروغ کے محکمہ کے تحت بھارتی پیٹنٹ آفس نے آج دہرہ دون میں بین الاقوامی پیٹنٹ فائل کرنے کے موضوع پر ایک روزہ سیمینار کا انعقاد کیا ہے۔ یہ سیمینار ورلڈ انٹلیکچوول پراپرٹی آرگنائزیشن ، ایسوچیم، وزارت تجارت و صنعت حکومت ہند کے سیل فار آئی پی آر پرموشن اینڈ مینجمنٹ (سی آئی پی اے ایم اور حکومت اترا کھنڈ کے اشتراک سے منعقد کیا گیا ہے۔
دل چسپی رکھنے والے استعمال کنندگان حضرات، اسٹیک ہولڈر، درخواست کنندگان، اختراعات کنندگان، ایم ایس ایم ای کے ممبران، تعلیمی اداروں، آر اینڈ ڈی تنظیموں اور دیگر سائنسی تنظیموں سے اس سیمینار میں کی دعوت دی ہے۔ اسسٹنٹ ڈائرکٹر جنرل اور چیف آف اسٹاف، ڈبلیو آئی پی او، جنیوا، سوئٹزر لینڈ، نریش نندن اور کنٹرولر جنرل آف پیٹنٹ، ڈیزائن اور ٹریڈ مارک، او پی گپتا بھی اس دن بھر چلنے والے سیمینار میں شرکت کریں گے۔
24 جون، 2019 کو لکھنؤ میں، 26 جون، 2019 کو کولکاتہ میں اور 28 جون، 2019 کو بھوبنیشور میں سیمینار منعقد کرنے کا پروگرام تیار کیا گیا ہے۔
۔۔۔۔۔۔
U. 2526
(Visitor Counter : 61
سٹرک ٹرانسپورٹ اور شاہراہوں کی وزارت
جناب نتن گڈکری نے برازیل کے کانکنی اور توانائی کے وزیر جناب بینٹو البقرق سے ملاقات کی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج برازیل کے کانوں اور توانائی کے وزیر جناب بینٹو البقرق کی قیادت میں برازیل کے وفد سے ملاقات کی۔ وزیرموصوف نے شکر، ایتھنول اور آٹوموبائل صنعتوں کے برازیل کے صنعت کے نمائندوں پرمشتمل ایک تجارتی وفد کے ساتھ ساتھ ہندوستانی آٹوموبائل صنعت کے نمائندوں کے ساتھ بھی بات چیت کی۔
جناب گڈکری نے بھارت اور برازیل کے درمیان ایتھنول کے استعمال اور دونوں معیشتوں کو مضبوط کرنے کے لیے مختلف شعبوں میں کاربن کے اخراج کو کم کرنے کے لئے مزید تعاون دینے پر زور دیا۔
وزارت اطلاعات ونشریات
ابودھابی بین الاقوامی کتاب میلہ 2019 میں بھارتی پویلین کا افتتاح ہندوستان کو میلے کا مہمان خصوصی اعزاز
نئی دہلی ، 62؍اپریل :29ویں ابودھابی بین الاقوامی کتاب میلے میں ہندوستانی پویلین کا افتتاح متحدہ عرب امارات کے نائب وزیراعظم ، جناب سیف بن زید ال نہایان نے 24اپریل ،2019 کو متحدہ عرب امارات کے ثقافت اور علم ودانش کے فروغ کے وزیر، جناب نورا بنت محمد ال کابی ، ہندوستانی سفیرجناب نودیپ سوری اورنیشنل بک ٹرسٹ کے چیئرمین پروفیسر گووند پرساد شرما کی موجودگی میں کیا گیا۔ 24سے 30اپریل ، 2019 تک جاری رہنے والے اس کتاب میلے میں ہندوستان کو مہمان خصوصی کے اعزاز سے نوازاگیا۔
ہندوستان پویلین نے مہاتماگاندھی کی حیات اور فلسفے پراپنی خصوصی توجہ مرکوز کی ۔ جدوجہد آزادی پرمختلف پبلی کیشنوں کے علاوہ ‘‘ کلکٹڈ ورکس آف مہاتماگاندھی کے نام سے موسوم ’’ 100جلدوں پرمشتمل سیریز کی نمائش کی گئی ۔ کتاب میلے میں آنے والے شائقین کی سہولت کے لئے کتابوں سے متعلق مختصربینر اورملٹی میڈیااسکرینس کا بھی اہتمام کیاگیاہے تاکہ شائقین میلے میں اپنی آمدکا بھرپورفائدہ اٹھاسکیں ۔ اس موقع پر حکومت ہند کی وزارت اطلاعات ونشریات کا وفد کلکٹڈ ورکس آف مہاتماگاندھی پرایک پریزنٹیشن بھی پیش کریگا۔
۔۔۔۔۔۔۔۔۔۔۔۔۔۔
U-1967
(Visitor Counter : 43
سائنس اور ٹیکنالوجی کی وزارت
ٹرین بیت الخلاء کی صفائی کا خودکار نظام - بایو بیت الخلاء کا ایک کم خرچ متبادل
نئی دہلی،16 جولائی ،2021 / بیت الخلا کے فضلےکو اکٹھا کرنے کے لیے ایک خود کار ٹکنالوجی جو برقرار رکھنے میں آسان ہے اور بایو بیت الخلاء کا ایک سستا متبادل ہے جسے بھارت کے سائنسدانوں نے تیار کیا ہے۔ بھارتی ریلویز کے بیت الخلاء کے نظام کی دیکھ بھال کرنے میں استعمال کیا جاسکتا ہے۔
موجودہ بایو بیت الخلاء میں جن جراثیم کو انسانی فضلے کو گیس میں بدلنے کےلیے استعمال کیا جاتا ہے ان جراثیم سے پلاسٹک اور کپڑے کو نہیں جلایا سڑایا جاسکتا۔ یہ پلاسٹک اور کپڑا مسافر استعمال کرتے ہیں۔ لہذا اس طرح ٹینک میں اس طرح کے گلنے سڑنے والے سامان کا نا تو کوئی بندوبست کیا جاسکتا ہے اور نہ ہی اسے ہٹایا جاسکتا ہے۔
شیورولو انجینئرنگ کالج کے ڈاکٹر آر وی کرشنیا کی تیار کردہ ٹکنالوجی ایک کسی چلتی ہوئی ٹرین سے بیت الخلاء کے فضلے کو اکٹھا کرنے کا ایک خودکار نظام ہے۔ اس نظام کے ذریعے مختلف سامان کو الگ کر کے اسے قابل استعمال بھی بنایا جاسکتا ہے۔
اس ٹکنالوجی کو سائنس و ٹکنالوجی کے محکمے کے ایڈوانسڈ مینوفیکچرنگ ٹکنالوجیز پروگرام کی مدد سے تیار کیا گیا ہے جو میک ان انڈیا پہل کے مطابق ہے۔ اسے قومی سطح پر پیٹینٹ کر دیا گیا ہے اور یہ اب جانچ کے مرحلے میں ہے۔
یہ خودکار نظام تین آسان مرحلوں پر مشتمل ہے۔ سیپٹک ٹینک  اس کے اوپر کا ڈھکن اس وقت کھلتا ہے جب ٹرین سیپٹک ٹینک پر پہنچتی ہے۔ جو ریڈیو فریکوینسی شناخت والے سینسر کے ذریعے رکھا جاتا ہے۔
اس ٹیکنالوجی کو بھارتی ریلویز کو مقصد بنا کر تیا ر کیا گیا ہے جس میں کم لاگت کو سامنے رکھا گیا ہے ۔
مزید تفصیلات کے لیے ڈاکٹر آر وی کرشنیہ سے اس نمبر 9951222268 پر اور اس ای میل r.v.krishnaiah[at]gmail[dot]com پر رابطہ قائم کیا جاسکتا ہے۔
تصویر : اس نظام کے سامنے کی تصویر
کوئلے کی وزارت
ہندوستان مالی سال 24-2023 ء سے تھرمل کول کی در آمدات روک دے گا : پرہلاد جوشی
نئی دہلی، 18 فروری / ہندوستان مالی سال 24-2023 ء سے تھرمل کول کی در آمدات روک دے گا ۔ یہ بات کوئلہ اور کانکنی کے مرکزی وزیر جناب پرہلاد جوشی نے ‘‘ چِنتن شوِر ’’ کی صدارت کرتے ہوئے کہی ، جو کہ غور و خوض سے متعلق ایک دو روزہ کیمپ ہے ۔ اس شِور کا انعقاد 17 اور 18 فروری ، 2020 ء کو گجرات کے کیوڑیا میں کیا گیا تاکہ کوئلہ کے شعبے سے متعلق آگے کے طریقۂ کار کا پتہ لگایا جا سکے ۔
شِور سے الگ صحافیوں سے گفتگو کرتے ہوئے جناب پرہلاد جوشی نے کہا کہ اس کیمپ نے شرکاء کو ایک ایسا موقع فراہم کیا ہے ، جس میں وہ غور و فکر کرکے ، اِس سلسلے میں حائل متعدد رکاوٹوں کو دور کرنے کے غیر روایتی طریقے سوچ سکیں اور ہندوستان کے کوئلے کے شعبے سے متعلق اختراعاتی حل دریافت کر سکیں ۔
کیمپ میں ابھرکر آنے والی اہم باتوں پر روشنی ڈالتے ہوئے کوئلہ اور کانکنی کے وزیر نے کہا کہ کیمپ کے دوران کلیدی حصص داروں نے متعدد طریقوں اور وسائل کے بارے میں تبادلۂ خیال کیا تاکہ مالی سال 24-2023 ء تک کول انڈیا لمیٹیڈ  کے ذریعے ایک بلین ٹن  کوئلے کی پیداوار کے ہدف کو حاصل کیا جا سکے ۔ کوئلے کی وزارت ، انڈین ریلویز اور جہاز رانی کی وزارت کے ساتھ بھی تال میل کرے گی اور کوشش کرے گی کہ سی آئی ایل کو اتنا اہل بنایا جائے ، جس سے 2030 ء تک کوئلے کی مزید کھدائی کی جا سکے ۔
ہندوستان کے کوئلے کے شعبے کے تنوع پر زور دیتے ہوئے وزیر موصوف نے کہا کہ ایسے خیالات بھی ابھر کر سامنے آئے کہ سی آئی ایل کو جدید ترین طریقۂ کار کے ساتھ آگے آنا چاہیئے تاکہ تھرمل پاور پلانٹوں کو ایک مربوط توانائی کمپنی کی صورت دی جا سکے ۔ یہ تجویز بھی پیش کی گئی کہ سی آئی ایل کے ذریعے مالی سال ، 24-2023 ء تک 5 گیگا واٹ شمسی توانائی پیدا کی جا سکتی ہے ۔ ان سبھی خیالات پر گہرائی سے غور کیا جائے گا اور ان کا مطالعہ کیا جائے گا ان پر کس حد تک عمل کیا جا سکتا ہے ، اس کی تفصیلی طور پر جانچ پڑتال کی جائے گی اور ان بنیادوں پر انہیں نافذ کیا جائےگا ۔
وزیر موصوف نے کوئلہ کانکنی کے شعبے میں ورکروں کے تحفظ پر زور دیتے ہوئے کوئلہ کمپنیوں سے درخواست کی کہ وہ مالی سال 24-2023 ء تک شرح اموات تک صفر تک لانے کا ہدف حاصل کریں ۔
انہوں نے یہ اعلان بھی کیا کہ کوئلےکی وزارت ‘ کول منسٹر ایوارڈ ’ جلد ہی متعارف کرائے گی تاکہ کوئلے کی پیداوار ، پیداواریت ، تحفظ ، پائیداری وغیرہ کے معاملے میں کوئلہ کمپنیوں کے ذریعے اپنائے جانے والے بہترین طور طریقوں کا اعتراف اور ستائش کی جا سکے ۔
وزیر موصوف نے مزید کہا کہ سینٹرل مائن پلاننگ اینڈ ڈیزائن انسٹی ٹیوٹ  اور جیولوجیکل سروے آف انڈیا  جیسی مرکزی ڈریلنگ ایجنسیوں کو اپنے آپریشنز کو اپنے ڈاٹا بیسز کی ڈجیٹل کاری کے ذریعے عالمی معیارات کےمطابق بنانا چاہیئے ۔ انہوں نے مزید کہا کہ آنے والے سالوں میں اس کا مزید بہتر استعمال کیا جا سکے گا ۔
دو روزہ شِور کے دوران پائیدار کانکنی ، ماحولیاتی تحفظ ، صاف ستھری کول ٹیکنا لوجی کے استعمال اور باہمی طور پر پائیدار طریقے سے بقائے باہم کےلئے کوئلے کی کانکنی میں شامل یا اس سے متعلق سبھی حصص داروں کی مدد کے لئے نئی حکمتِ عملیاں دریافت کی گئیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No.809
(Visitor Counter : 80
وزارتِ تعلیم
جناب دھرمیندر پردھان نے 100 دن کی پڑھنے کی ایک مہم‘پڑھے بھارت’ کا آغاز کیا، جس میں "نوجوان دوستوں" سے اپنی پڑھنے کی فہرست شیئر کرنے کی اپیل کی گئی
نئی دہلی۔ یکم جنوری مرکزی وزیر تعلیم جناب دھرمیندر پردھان نے آج 100 دن کے مطالعہ کی مہم 'پڑھے بھارت' کا آغاز کیا۔ اس 100 روزہ مطالعہ مہم کا آغاز قومی تعلیمی پالیسی2020  کے ساتھ مطابقت رکھتا ہے جس میں مقامی/مادری/علاقائی/قبائلی زبانوں میں بچوں کی عمر کے مطابق پڑھنے والی کتابوں کی دستیابی کو یقینی بناتے ہوئےان کے لیے خوشگوارماحول میں پڑھنے کی عادت کو فروغ دینے پر زور دیا گیا ہے۔
وزیر موصوف نے مہم کا آغاز کرتے ہوئے پڑھنے کی اہمیت پر زور دیا کہ بچوں کو چاہیے کہ وہ مسلسل اور زندگی بھر سیکھنے کو یقینی بنائیں ہے۔ انہوں نے اس بات پر بھی زور دیا کہ پڑھنے کی عادت اگر کم عمری میں لگائی جائے تو ذہنی نشوونما میں مدد ملتی ہے اور تخیل کو فروغ حاصل ہوتا ہے اور بچوں کو سیکھنے کا سازگار ماحول فراہم کرتا ہے۔
جناب پردھان نے اس بات پر زور دیا کہ مطالعہ سیکھنے کی بنیاد ہے، جو طلباء کو آزادانہ طور پر کتابیں پڑھنے کی ترغیب دیتا ہے، تخلیقی صلاحیتوں، تنقیدی سوچ، ذخیرہ الفاظ اور زبانی و تحریری طور پر اظہار خیال کرنے کی صلاحیت پیدا کرتا ہے۔ انہوں نے مزید کہا کہ اس سے بچوں کو اپنے ارد گرد کے ماحول اور حقیقی زندگی کے حالات سے منسلک ہونے میں مدد ملتی ہے۔ انہوں نے ایک ایسا ماحول تیار کرنے کی ضرورت پر زور دیا جس میں طلباء خوشی کے لیے پڑھیں اور ایک ایسے عمل کے ذریعہ اپنی ہنر مندی کو فروغ دیں جو خوشگوار اور پائیدار ہو اور جو زندگی بھر ان کے ساتھ رہے۔
جناب پردھان نےان پانچ کتابوں کے نام بتائے جنہیں انہوں نے پڑھنا شروع کیا ہے۔ انہوں نے سبھی کو کتابیں پڑھنے کی عادت ڈالنے کی ترغیب دی اور سب پر زور دیا کہ وہ جو کچھ پڑھ رہے ہیں اسے اپنے مشوروں کے ساتھ شیئر کریں۔
پڑھے بھارت مہم بال واٹیکا سے گریڈ 8 تک پڑھنے والے بچوں پر توجہ مرکوز کرے گی۔ یکم جنوری 2022 سے 10 اپریل 2022 تک 100 دنوں  کے لیے پڑھنے کی اس مہم کا انعقاد کیا جائے گا۔اس مطالعہ مہم کا مقصد بچوں، اساتذہ، والدین، کمیونٹی، تعلیمی منتظمین وغیرہ سمیت ریاستی و قومی سطح پر تمام شراکت داروں کو شامل کرنا ہے۔ فی گروپ فی ہفتہ ایک سرگرمی کو پرلطف بنانے اور پڑھنے کی خوشی کے ساتھ پڑھنے اور تاحیات وابستہ رہنے پر توجہ مرکوز کرتے ہوئے ڈیزائن کیا گیا ہے۔ اس مہم کو بنیادی خواندگی اور عددی مشن کے وژن اور اہداف سے بھی ہم آہنگ کیا گیا ہے۔
100 دن کی پڑھنے کی مہم میں ہندوستانی زبانوں بشمول مادری /مقامی/علاقائی زبانوں پر بھی توجہ دی جائے گی۔ اسی سلسلے میں 21 فروری، جسے مادری زبانوں کے عالمی دن کے طور پر منایا جاتا ہے، کو بھی اس مہم کے ساتھ مربوط کر دیا گیا ہے۔ بچوں کو اپنی مادری زبان/مقامی زبان میں پڑھنے کی ترغیب دے کر ملک بھر میں کہانی پڑھواپنی بھاشا میں  کی سرگرمی کے ساتھ اس دن کو منایا جائے گا۔ اس سے ہمارے معاشرے کی مقامی زبان اور ثقافت کو فروغ دینے میں مدد ملے گی۔
لہٰذا، 100 دن کی پڑھنے کی مہم کا تصور طلباء کے ساتھ ان کے اسکولوں، اساتذہ، والدین اور کمیونٹی کے ساتھ ہر ممکن طریقے سے مدد اور حوصلہ افزائی کے لیے کیا گیا ہے اور سیکھنے کے خوشگوار تجربے کے لیے بچوں کو پڑھنے کی ترغیب دی گئی ہے۔ محکمہ سکول برائے تعلیم و خواندگی تمام شراکت داروں کو اپنے بچوں کی مضبوط بنیاد بنانے کے لیے اس مہم میں دل و جان سے حصہ لینے کی دعوت دیتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-16
(Visitor Counter : 182
صحت اور خاندانی بہبود کی وزارت
کووڈ۔ انیس پر تازہ صورت حال
حکومت ہند ریاستوں، مرکز کے زیر انتظام خطوں کے ساتھ مل کر پیشگی طور پر اور فعال طریق کار کو اپناتے ہوئے کووڈ۔ انیس کی روک تھام اور اس پر قابو پانے کی سمت میں متعدد اقدامات کر رہی ہے۔ اعلیٰ سطح پر ان کا باقاعدگی سے جائزہ لیا جا رہا ہے اور ان پر نظر رکھی جا رہی ہے۔
صحت و خاندانی بہبود کے مرکزی وزیر ڈاکٹر ہرش وردھن نے آج لیڈی ہارڈنگ میڈیکل کالج کا دورہ کیا تاکہ کوویڈ 19 کی روک تھام کی صورتحال کا جائزہ لیا جاسکے۔ اس دورے کے دوران مرکزی وزیر نے ڈائریکٹر کے دفتر ، ایمرجنسی ، او پی ڈی ، سیمپلنگ سنٹر ، کوویڈ بلاک، اہم مقامات اور پہلی منزل ، ریڈ زون ایریا اور ڈاکٹروں اور صحت کارکنوں کی چینجنگ فیشلیٹی کا دورہ کیا۔
ڈاکٹر ہرش وردھن نے اس بات پر اطمینان ظاہر کیا کہ آنکولوجی عمارت اور خصوصی کووڈ۔ انیس فیشلیٹی میں ڈاکٹروں اور صحت عملے کے لئے خود کو انفیکشن سے پاک رکھنے کے لئے خصوصی طور پر غسل، چینجنگ اور اسپرے کی سہولت مہیا کرائی گئی ہے۔ انہوں نے صورت حال سے موثر طور پر نمٹنے کے لئے اپنے فرنٹ لائن صحت عملے سے دن میں دو بار بات کرنے کی کوششوں کی ستائش کی۔
ڈاکٹر ہرش وردھن نے ہندوستانی عوام سے اپیل کی کہ وہ لاک ڈاؤن 3.0 کی توسیع کی مدت پر سختی سے عمل کریں اور اسے کووڈ۔ انیس کے انفیکشن کی کڑی توڑنے کی ایک موثر کوشش سمجھنے کی اپیل کی۔ انہوں نے ہم وطنوں سے کووڈ۔ انیس کے مریضوں کا علاج کرنے والے ڈاکٹروں کا بائیکاٹ نہ کرنے اور کووڈ۔ انیس کے خلاف لڑائی جیتنے والے مریضوں کو بدنام نہیں کرنے کی اپیل کی۔
اب تک ، مجموعی طور پر 10،632 افراد ٹھیک ہوچکے ہیں۔ پچھلے 24 گھنٹوں کے دوران 682 مریض ٹھیک پائے گئے۔ اس سے ہماری بہتری کی کل شرح 26.59٪ تک پہنچ گئی ہے۔ تصدیق شدہ کیسوں کی کل تعداد اب 39،980 ہے۔ کل سے ہندوستان میں کووڈ۔ انیس کے تصدیق شدہ معاملوں کی تعداد میں 2644 کا اضافہ درج کیا گیا ہے۔
کووڈ۔ انیس سے منسلک تکنیکی مسائل، رہنما خطوط اور مشوروں سے متعلق تمام مستند اور تازہ ترین معلومات کے لئے برائے مہربانی مستقل طور پر درج ذیل لنک دیکھیں۔
https://www.mohfw.gov.in/ اور @MoHFW_INDIA
کووڈ۔ انیس سے متعلق تکنیکی سوالات
technicalquery.covid19[at]gov[dot]in
پر اور دیگر سوالات
ncov2019[at]gov[dot]in and @CovidIndiaSeva.
پر بھیجے جا سکتے ہیں۔
کووڈ۔ انیس سے متعلق کوئی سوال ہونے کی صورت میں سے براہ کرم وزارت صحت اور خاندانی بہبود کی ہیلپ لائن نمبر پر رابطہ کریں۔ : + 91-11-23978046 یا 1075  ۔
کووڈ۔ انیس سے متعلق ریاستوں، مرکز کے زیر انتظام خطوں کے ہیلپ لائن نمبر کی فہرست درج ذیل لنک پر دستیاب ہے:
https://www.mohfw.gov.in/pdf/coronvavirushelplinenumber.pdf
وزارت دفاع
دفاع کے سکریٹری نے گوا شپ یارڈ لمیٹیڈ میں بھارتی ساحلی محافظوں کے لئے چار تیز رفتار گشتی جہازوں کی تعمیر کا آغاز کیا
انہوں نے گوا شپ یارڈ پر زور دیا کہ وہ موجودہ مسابقتی بازار میں اپنی برتری کو برقرار رکھنے کے لیے زیادہ موثر بنے
دفاع کے سکریٹری جناب گریدھر ارمانے نے 25 اگست ، 2023 ء کو گوا شپ یارڈ لمیٹڈ  میں ساحلی محافظوں کے لئے چار تیز رفتار گشتی جہازوں  کی تعمیر کا آغاز کیا۔ اس موقع پر خطاب کرتے ہوئے، دفاع کے سکریٹری نے اس سنگ میل ، خاص طور پر بھارتی صنعت کے ساتھ مل کر مقامی طور پر بنانے پر ، گوا شپ یارڈ کی کوششوں کی ستائش کی ۔ انہوں نے ملک کی جہاز سازی کی صنعت کو فروغ دینے اور ترقی دینے کی اہمیت پر زور دیا ، جس کی مالا مال وراثت رہی ہے۔ گوا شپ یارڈ کی اہم کامیابیوں کو اجاگر کرتے ہوئے، انہوں نے اس بات پر زور دیا کہ صنعت تیزی سے مسابقتی ہوتی جا رہی ہے اور انہوں نے جی ایس ایل پر زور دیا کہ وہ کارکردگی اور مسابقت کے لحاظ سے آگے بڑھے تاکہ جدید ترین مقام کو برقرار رکھا جا سکے۔
جی ایس ایل کی طرف سے ڈیزائن کیا گیا ایف پی وی ایک درمیانے درجے کے ہتھیاروں سے لیس سطحی جہاز ہے ، جس کی لمبائی 51.43 میٹر اور چوڑائی 8 میٹر ہے۔ یہ جہاز دو انجن سے چلتا ہے اور اس کی زیادہ سے زیادہ رفتار 27 ناٹس ہے۔ جہاز کا ڈسپلیسمنٹ تقریباً 320 ٹن ہے اور یہ دشوار سمندری حالات میں کام کرنے کی صلاحیت رکھتا ہے۔
بھارتی ساحلی محافظوں کے لیے یہ جہاز جی ایس ایل کے اندرون خانہ ڈیزائن پر مبنی ہیں اور ان میں جدید ترین اور تکنیکی طور پر جدید مشینری اور کمپیوٹرائزڈ کنٹرول سسٹم لگائے جائیں گے، جس سے یہ بھارتی ساحلی محافظوں کا تیز رفتار گشتی جہاز بن جائے گا ۔
ڈی جی سی جی راکیش پال نے گوا شپ یارڈ لمیٹڈ کے چیئرمین اور منیجنگ ڈائریکٹر، افسران اور کارکنوں کو ، ان کی کوششوں کے لیے مبارکباد دی۔ ڈی جی سی جی نے کہا کہ جی ایس ایل آنے والے سالوں میں مکمل اور اعلیٰ اہداف حاصل کرنے کی کوشش جاری رکھے گا۔
ڈیفنس سیکریٹری نے جی ایس ایل انٹیگریٹڈ اسٹورز کمپلیکس کا بھی افتتاح کیا۔ اس موقع پر بھارتی ساحلی محافظوں کے ڈائریکٹر جنرل جناب پرکاش پال، جی ایس ایل کے چیئرمین اور منیجنگ ڈائریکٹر جناب برجیش کمار اپادھیائے اور آئی سی جی کے دیگر افسران بھی موجود تھے۔
۔۔۔۔۔۔۔۔۔۔۔
ش ح۔ ش ت ۔ ع ا
U.No. 8918
(Visitor Counter : 46
کوئلے کی وزارت
کوئلے کی وزارت کی جانب سے تجارتی کانکنی کے تحت کوئلے کی چھ کانوں کے لئے عطائی حکم نامے جاری
مجموعی ارضیاتی ذخیرہ 2302 ملین ٹن
نامزد مقتدرہ کوئلے کی وزارت نے کوئلے کی چھ کانوں برّہ، مئکی نارتھ، الکنندا، بسنت پور، باندھا نارتھ اور کاستا ایسٹ کے لئے عطائی حکم نامہ جاری کیا جس کے لئے کول مائن ڈیولپمنٹ اینڈ پروڈکشن ایگریمنٹس  پر 17 اکتوبر 2022 کو دستخط کئے گئے تھے۔ کامیاب بولی لگانے والے کو آج یہاں کوئلہ سکریٹری جناب امرت لال مینا سے عطائی حکم نامے موصول ہوئے۔
کوئلے کی چھ کانوں میں سے ایک کان کول مائنز  ایکٹ 2015 کے تحت ہے اور پانچ کانیں مائنز اینڈ منرلز  ایکٹ 1957 کے تحت ہیں۔کوئلے کی ایک کان کی مکمل طور پر دریافت کی گئی ہے اور باقی کانوں کی جزوی طور پر کھوج کی گئی ہے۔ مکمل طور پر دریافت شدہ کان کا پی آر سی 1.89 ملین ٹن سالانہ  ہے۔ کوئلے کی چھ کانوں کا مجموعی ارضیاتی ذخیرہ 2302 میلین ٹن ہے۔ ان کانوں سے پی آر سی کی بنیاد پر سالانہ 130.08 کروڑ روپے کی آمدنی متوقع ہے اور یہ 283.50 روپے کی سرمایہ کاری کو راغب کرے گا۔ اس سے براہ راست اور بالواسطہ طور پر 2,555 لوگوں کو روزگار فراہم ہو گا۔
کوئلے کی ان چھ کانوں کو عطا / مختص کرنے کے عمل کے ساتھ 85 ایم ٹی پی اے کے مجموعی پی آر سی کے ساتھ اب تک کل 45 عطائی/ اختصاصی حکم نامے جاری کئے گئے ہیں۔